《赵千里山水长幅》
元代·吴镇

宋室有千里，疑自蓬莱宫。绘事发天性，深研境益工。

山高藏石磴，洞古青蒙丛。秋风遍林壑，万树叶欲空。

唯有松与石，不改岁寒穷。行行何处客，岂是商山翁。

临江有虚阁，一望波溶溶。轻舟徐荡漾，西岭夕照红。

荆关为揖让，二李堪与同。庸物奚足数，新图不易逢。

当年置长府，珍秘更为崇。书竟发长啸，两腋来清风。

作者简介：吴镇（1280—1354），元代画家。字仲圭，号梅花道人，尝署梅道人。浙江嘉善人。早年在村塾教书，后从柳天骥研习“天人性命之学”，遂隐居，以卖卜为生。擅画山水、墨竹。山水师法董源、巨然，兼取马远、夏圭，干湿笔互用，尤擅带湿点苔。水墨苍莽，淋漓雄厚。喜作渔父图，有清旷野逸之趣。墨竹宗文同，格调简率遒劲。与黄公望、倪瓒、王蒙合称“元四家”。精书法，工诗文。存世作品有《渔父图》、《双松平远图》、《洞庭渔隐图》等。